
RAPORT  COMUN

asupra proiectului de Lege pentru modificarea Legii nr.109/1997 privind organizarea şi funcţionarea Consiliului Economic şi Social
În conformitate cu prevederile art.95 din Regulamentul Camerei Deputaţilor, republicat, Comisia pentru politică economică, reformă şi privatizare şi Comisia pentru muncă şi protecţie socială au fost sesizate, prin adresele nr. PLx 566 din 10 septembrie 2007, respectiv PLx 566 din 19 septembrie 2007, cu dezbaterea pe fond a proiectului de Lege pentru modificarea Legii nr.109/1997 privind organizarea şi funcţionarea Consiliului Economic şi Social.
La întocmirea prezentului raport, în conformitate cu art.97 din Regulamentul Camerei Deputaţilor, republicat, Comisiile au avut în vedere: 
· avizul favorabil al Consiliului Legislativ (nr.549/02.05.2007)

· avizul favorabil al Comisiei pentru egalitatea de şanse pentru femei şi bărbaţi (nr.37/346/04.10.2007)
· avizul favorabil al Comisiei juridice de disciplină şi imunităţi (nr. PLx566/19.09.2007)
· punctul de vedere favorabil al Guvernului (nr.1243/25.05.2007).

Proiectul de lege are ca obiect de reglementare completarea art.13 cu un nou alineat alin.(16), astfel încât repartizarea locurilor între confederaţiile patronale reprezentative la nivel naţional să se realizeze de comun acord, cu o majoritate de trei pătrimi a voturilor acestora, înainte de nominalizarea reprezentanţilor acestora în cadrul Consiliului Economic şi Social.
Comisiile propun Plenului Camerei Deputaţilor respingerea proiectului de lege întrucât s-a considerat că trebuie să existe o reglementare unitară pentru ambii parteneri sociali reprezentanţi în Consiliul Economic şi Social, în sensul că repartizarea locurilor între confederaţiile patronale reprezentative la nivel naţional – pe de o parte, respectiv între confederaţiile sindicale reprezentative la nivel naţional – pe de altă parte, să se facă după acelaşi sistem de vot.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterea proiectului de lege a participat, în conformitate cu prevederile art.55 din Regulamentul Camerei Deputaţilor, republicat, d-na Denisa Pătraşcu – Secretar de Stat, Ministerul Muncii, Familiei şi Egalităţii de Şanse.
În conformitate cu prevederile art.61 şi art.63 din Regulamentul Camerei Deputaţilor, Comisiile au dezbătut proiectul de lege în şedinţele  comune din 4 octombrie, 23 octombrie respectiv 6 noiembrie 2007. 
La şedinţă au fost prezenţi 37 deputaţi din totalul de 40 deputaţi, membri ai celor două comisii.
Proiectul de lege a fost adoptat de Senat în şedinţa din 06.09.2007.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat.

În urma finalizării dezbaterilor, Comisiile propun respingerea  proiectului de lege cu unanimitate de voturi.
PREŞEDINTE,




PREŞEDINTE,

         Gheorghe Barbu




 Mihai Tudose
SECRETAR,




SECRETAR,



Kerekes Karoly 




  Iuliu Nosa
    Întocmit,






Întocmit,
    Expert Adriana Breazu





Consilier Alina Hodivoianu

Către
BIROUL PERMANENT AL CAMEREI DEPUTAŢILOR 

Vă înaintăm, alăturat, raportul asupra proiectului de Lege pentru modificarea Legii nr.109/1997 privind organizarea şi funcţionarea Consiliului Economic şi Social, trimis comisiilor pentru examinare pe fond, cu adresele nr.PLx 566 din 10 septembrie 2007, respectiv nr.PLx 566 din 19 septembrie 2007.
În raport de obiectul şi conţinutul său proiectul de lege face parte din categoria legilor ordinare.

PREŞEDINTE,




PREŞEDINTE,

Gheorghe Barbu




  Mihai Tudose

SECRETAR,




SECRETAR,




Kerekes Karoly 




  Iuliu Nosa

